**Anexă la OMFE nr………………………**

**Ghidul Solicitantului**

**Condiții Specifice de accesare a fondurilor din**

**Programul Operațional Asistență Tehnică 2014 – 2020**

**destinate pregătirii proiectelor de infrastructură în domeniile mobilitate urbană,**

**regenerare urbană, infrastructură rutieră de interes județean,inclusiv variantele ocolitoare și/sau drumuri de legătură, centre de agrement/baze turistice**

**(tabere școlare) și infrastructură și servicii publice de turism, inclusiv obiective de patrimoniu cu potenţial turistic**

**Apelul de proiecte:......................**

**CUPRINS**

[CAPITOLUL 1. Informații despre apelul de proiecte 6](#_Toc30523011)

[1.1 Axa prioritară, prioritatea de investiții, obiectiv specific 6](#_Toc30523012)

[1.2 Tipul apelului de proiecte și perioada de depunere a propunerilor de proiecte 6](#_Toc30523013)

[1.3 Acțiunile sprijinite și activități 7](#_Toc30523016)

[1.4 Tipuri de solicitanți 8](#_Toc30523017)

[1.5 Grup țintă 9](#_Toc30523018)

[1.6 Indicatori 9](#_Toc30523019)

[1.7 Alocarea stabilită pentru apelul de proiecte 10](#_Toc30523020)

[1.8 Valoarea maximă a proiectului, rata de cofinanțare (pe categorii de regiuni, dacă este cazul) 10](#_Toc30523022)

[CAPITOLUL 2. Reguli pentru acordarea finanțării 11](#_Toc30523023)

[2. 1 Eligibilitatea solicitantului/partenerilor 12](#_Toc30523024)

[2.2 Eligibilitatea proiectului 13](#_Toc30523025)

[2.3 Eligibilitatea cheltuielilor 16](#_Toc30523026)

[CAPITOLUL 3. Completarea cererii de finanţare 25](#_Toc30523027)

[CAPITOLUL 4. Procesul de evaluare și selecție 32](#_Toc30523028)

[4.1 Descriere generală 32](#_Toc30523029)

[4.2 Renunțarea la cererea de finanțare 34](#_Toc30523030)

[4.3 Depunerea și soluționarea contestațiilor 35](#_Toc30523032)

[CAPITOLUL 5. Contractarea proiectelor 36](#_Toc30523033)

[CAPITOLUL 6. Anexe 37](#_Toc30523034)

**PREAMBUL**

**Domeniile de interes strategic național/local pentru care se acordă sprijin financiar în elaborarea documentațiilor sunt:**

**a) Mobilitate urbană;**

**b) Regenerare urbană;**

**c) Infrastructură rutieră de interes județean,inclusiv variantele ocolitoare și/sau drumuri de legătură;**

**d) Centre de agrement / baze turistice** **/tabere școlare;**

**e) Infrastructură și servicii publice de turism, inclusiv obiective de patrimoniu cu potențial turistic.**

Acest document se aplică apelului destinat pregătirii de proiectelor de infrastructură îndomeniile mobilitate urbană, regenerare urbană, infrastructură rutieră de interes județean, inclusiv variante ocolitoare și/sau drumuri de legătură, centre de agrement / baze turistice / tabere școlare, infrastructură și servicii publice de turism, inclusiv obiective de patrimoniu cu potențial turistic din Programul Operațional Asistență Tehnică (POAT) 2014-2020, Axa prioritară 1 *Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri*, Obiectivul Specific 1.1 *Întărirea capacității beneficiarilor de proiecte finanțate din FESI de a pregăti şi de a implementa proiecte mature*, Acțiunea 1.1.1 *Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI*.

Ghidul Solicitantului - Condiții Specifice de accesare a fondurilor din Programul Operațional Asistență Tehnică 2014 – 2020 destinate pregătirii de proiecte în domeniile mobilitate urbană, regenerare urbană, infrastructură rutieră de interes județean, centre de agrement / baze turistice /tabere școlare și infrastructură și servicii publice de turism, inclusiv obiective de patrimoniu, aprobat și publicat pe site-ul <https://www.fonduri-ue.ro/poat-2014#implementare-program>, constituie documentul în baza căruia se completează și se lansează în MySMIS2014 apelul de proiecte destinat pregătirii de proiectelor de infrastructură în domeniile mobilitate urbană, regenerare urbană, infrastructură rutieră de interes județean, inclusiv variante ocolitoare și/sau drumuri de legătură, centre de agrement / baze turistice /tabere școlare, infrastructură și servicii publice de turism, inclusiv obiective de patrimoniu cu potențial turistic. Codul apelului va fi comunicat ADR-urilor ulterior deschiderii acestuia în MySMIS.

IMPORTANT

Solicitanţii sunt încurajaţi să parcurgă cu atenţie toate informațiile prezentate în acest document şi în anexele sale, precum și prevederile legislației naționale și europene indicate și să se asigure că au înțeles toate aspectele legate de specificul intervențiilor finanțate.

În conformitate cu prevederile Regulamentului (UE) 2016/679 Parlamentului european și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE, datele personale ale beneficiarilor încărcate în sistemul informatic MySMIS2014 vor fi prelucrate în conformitate cu prevederile GDPR.

În cazul în care, după parcurgerea prezentului document există întrebări cu privire la pregătirea și completarea fișei (propunerii) de proiect și/sau a cererii de finanțare, solicitanții le pot transmite fie pe e-mail la adresa [helpdesk.poat@fonduri-ue.ro](mailto:helpdesk.poat@fonduri-ue.ro), fie le pot adresa telefonic la nr. 0372.838.854.

La depunerea cererilor de finanțare în cadrul acestui apel de proiecte se va avea în vedere că autoritatea responsabilă ce va realiza verificarea cererilor de finanțare, monitorizarea implementării contractelor de finanțare și rambursarea cheltuielilor efectuate în cadrul acestora, este Autoritatea de Management pentru POAT (AM POAT).

În situaţia în care pe parcursul apelului de proiecte intervin modificări ale cadrului legal ori alte modificări de natură a afecta regulile şi condiţiile de finanţare stabilite prin prezentul Ghid, Autoritatea de Management îşi rezervă dreptul de a aduce completări sau modificări ale conţinutului acestuia, prin publicarea unei versiuni revizuite. Astfel, vă recomandăm să consultaţi periodic secțiunea POAT din cadrul portalului fondurilor europene <https://www.fonduri-ue.ro/poat-2014#implementare-program> pentru a urmări eventualele modificări aduse prezentului ghid, precum și alte comunicări/clarificări pentru accesarea fondurilor în cadrul POAT 2014-2020.

Menționăm faptul că AM POAT își rezervă dreptul de a interveni în orice moment al procesului de evaluare, selecție și contractare, putând solicita clarificări și documente suplimentare, atunci când consideră că este necesar.

Pentru întocmirea cererilor de finanțare, este necesar ca solicitanții să aibă în vedere faptul că respectarea legislației naționale în vigoare este obligatorie, indiferent de domeniul abordat (mobilitate urbană, regenerare urbană, infrastructură rutieră de interes județean,inclusiv variantele ocolitoare și/sau drumuri de legătură, centre de agrement / baze turistice /tabere școlare și infrastructură și servicii publice de turism, inclusiv obiective de patrimoniu cu potențial turistic). Prezentul document nu se substituie legislației naționale, fiind numai un îndrumar elaborat de AM POAT, cu scopul de a sprijini potențialii solicitanți de finanțare să acceseze fonduri nerambursabile, prin intermediul POAT 2014-2020.

**DISPOZIȚII GENERALE**

Având în vedere faptul că proiectele de infrastructură necesită perioade de timp de aproximativ 1-2 ani pentru pregătirea și elaborarea documentațiilor tehnico-economice, prin POAT 2014-2020 este acordat sprijin financiar pentru elaborarea documentațiilor tehnico-economice și a altor documentații necesare pregătirii și implementării unor proiecte de infrastructură din domenii de interes strategic național/regional/local și/sau a unor proiecte care fac parte din strategii/planuri de dezvoltare la nivel regional/local, finanțabile din fonduri europene acordate României în perioada de programare 2021-2027, în cadrul Politicii de coeziune în domeniile destinate mobilității și regenerării urbane, respectiv proiectelor de infrastructură rutieră de interes județean,inclusiv variantele ocolitoare și/sau drumuri de legătură, centrelor de agrement /bazelor turistice /taberelor școlare și infrastructurii și serviciilor publice de turism, inclusiv obiective de patrimoniu cu potențial turistic.

**BAZA LEGALĂ:**

Prezentul ghid al solicitantului este elaborat în conformitate cu:

1. Programul Operaţional Asistenţă Tehnică 2014-2020;
2. Ordonanța de urgență a Guvernului nr. .88/2020 privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul operațional Asistență tehnică 2014-2020 (POAT 2014-2020) și Programul Operațional Infrastructură Mare (POIM);
3. HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare
4. Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
5. Hotărârea Guvernului nr. 348 din 30.04.2020 pentru modificarea și completarea HG nr. 519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la OUG nr.66/2011, cu modificările și completările ulterioare;
6. Hotărârea Guvernului nr. 398 din 27 mai 2015 pentru stabilirea cadrului instituțional de coordonare și gestionare a fondurilor europene structurale și de investiții și pentru asigurarea continuității cadrului instituțional de coordonare și gestionare a instrumentelor structurale 2007-2013, cu modificările și completările ulterioare;
7. Hotărârea Guvernului nr. 399 din 27 mai 2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare;
8. Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, cu modificările și completările ulterioare;
9. Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006, cu modificările și completările ulterioare.

# CAPITOLUL 1. Informații despre apelul de proiecte

## 1.1 Axa prioritară, prioritatea de investiții, obiectiv specific

**Axa Prioritară:** 1. Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri

**Obiectivul specific:** 1.1 Întărirea capacității beneficiarilor de proiecte finanțate din FESI de a pregăti şi de a implementa proiecte mature

**Rezultat:** Eficacitate sporită în pregătirea și implementarea proiectelor

**Acțiunea 1.1.1:** Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI

## 1.2 Tipul apelului de proiecte și perioada de depunere a propunerilor de proiecte

În baza prezentului Ghid specific se va lansa apelul de proiecte ”Sprijin pentru pregătirea de proiectelor de infrastructură în domeniile mobilitate urbană, regenerare urbană, infrastructură rutieră de interes județean,inclusiv variantele ocolitoare și/sau drumuri de legătură, centre de agrement / baze turistice /tabere școlare și infrastructură și servicii publice de turism, inclusiv obiective de patrimoniu cu potențial turistic”, cu depunere la termen, respectiv până la 31.12.2020.

Data lansării apelului de proiecte/ Data și ora de începere a depunerii de proiecte / Data și ora de închidere a depunerii de proiecte vor fi comunicate de AM POAT către ADR-uri imediat după deschiderea apelului.

Apelul de proiecte se adresează beneficiarilor eligibili **din regiunile mai puțin dezvoltate ale României** (Centru, Sud-Est, Sud-Muntenia, Nord-Est, Nord-Vest, Vest, Sud-Vest Oltenia, regiunea București-Ilfov fiind exceptată de la finanțare) pentru obținerea alocării financiare necesară pregătirii documentațiilor tehnico-economice destinate proiectelor din domeniile mobilitate urbană, regenerare urbană, infrastructură rutieră de interes județean, inclusiv variante ocolitoare și/sau drumuri de legătură, centre de agrement / baze turistice /tabere școlare, infrastructură și servicii publice de turism, inclusiv obiective de patrimoniu cu potențial turistic.

Notă: Cererile de finanțare vor fidepuse incepand cu data aprobarii Planului de proiecte până la 31.12.2020.

Proiectele pot fi depuse spre finanțare din POAT începând cu data aprobarii planului și până la sfârșitul anului pentru care a fost aprobat planul de proiecte. Planul de proiecte este publicat la adresa http://mfe.gov.ro/minister/autoritati-de-management/am-poat/ Secțiunea *Implementare program*.

Ulterior aprobării planului de proiecte, aceasta, precum și valoarea apelurilor va fi anunțată prin comunicat publicat în pagina programului din site-ul http://mfe.gov.ro/minister/autoritati-de-management/am-poat/ în fereastra calendar lansări.

Apelul de proiecte se deschide în MySMIS2014 după aprobarea planului și se va închide la data de 31 decembrie a anului pentru care s-a aprobat planul de proiecte, ora 23:59. În situația în care au loc modificări ale planului de proiecte, nu se deschid noi apeluri. Numai în cazul în care se modifică Ghidul Solicitantului cu impact asupra unuia sau mai multor apeluri, acestea vor fi închise și se vor deschide noi apeluri la data consecutivă celei cu care se închid apelurile anterioare. Noile apeluri se vor închide la data de 31 decembrie a anului pentru care s-a aprobat planul de proiecte, ora 23:59.

## 

## 1.3 Acțiunile sprijinite și activități

În cadrul Acțiunii 1.1.1 *Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI* din POAT, unul din domeniile de interes vizează realizarea de analize și studii prin care să se identifice cele mai adecvate metode de sprijin orizontal pentru beneficiarii fondurilor ESI și punerea în practică a acestora.

În acest sens, prin apelul de proiecte aferent OS 1.1, acțiunii 1.1.1, se vor finanța activități care să sprijine financiar elaborarea documentațiilor tehnico-economice în următoarele domenii de interes strategic regional/național/local:

a) Mobilitate urbană;

b) Regenerare urbană;

c) Infrastructură rutieră de interes județean, inclusiv variante ocolitoare și/sau drumuri de legătură;

d) Centre de agrement / baze turistice /tabere școlare;

e) Infrastructură și servicii publice de turism, inclusiv obiective de patrimoniu cu potențial turistic.

Se va finanța elaborarea următoarelor **documentații tehnico-economice**:

* studiul de fezabilitate sau documentația de avizare a lucrărilor de intervenții, după caz;
* proiect pentru autorizarea/desființarea executării lucrărilor si proiectul tehnic de execuție, inclusiv documentațiile tehnico-economice prevăzute la art. XV alin. (1) din Ordonanța de urgență a Guvernului nr. 83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative, aprobată cu modificări și completări prin Legea nr. 205/2019, pentru care se vor aplica în continuare reglementările specifice.

În funcție de tipul proiectelor, se va acorda sprijin financiar și pentru **documentații de tipul**:

* plan de afaceri.
* studiu de marketing,
* studiu de oportunitate,
* studii geotehnice,
* studii pentru obținerea acordurilor/avizelor de mediu,
* studii arheologice,
* studii hidrologice,
* studii topografice,
* documentații cadastrale, orice alte categorii de studii și documentații pentru obținerea de avize/autorizații care sunt necesare pentru implementarea proiectelor din aceste domenii.

Atenție: Documentațiile finanțate vor fi elaborate și predate respectând etapele de proiectare din HG 907/2016, inclusiv faza Proiect tehnic de execuție cu Autorizație de Construire, conform HG nr. 907/2016, cu modificările și completările ulterioare, privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare.

Beneficiarii documentațiilor tehnico-economice pentru care se acordă sprijinul financiar, în condițiile prezentului Ghid, au obligația de a depune cereri de finanțare în perioada de programare 2021-2027 pentru realizarea investiţiilor pentru care au fost pregătite documentațiile tehnico-economice, în cadrul apelurilor de proiecte din perioada de programare 2021-2027. Sancțiunea pentru nedepunerea acestor cereri de finanțare este recuperearea sumelor de bani primite conform contractelor de finanțare. În vederea recuperării sumelor de bani, AM POAT va emite titluri de creanță conform prevederilor OUG nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene, cu modificările și completările ulterioare.

## 1.4 Tipuri de solicitanți

Solicitanții proiectelor depuse în cadrul apelului aferent OS 1.1 sunt reprezentați de **parteneriatele constituite dintre Agențiile pentru Dezvoltare Regională din regiunile mai puțin dezvoltate** conform clasificării din Nomenclatorul comun al unităților teritoriale de statistică (NUTS), ca lider de parteneriat și:

* **unitățile administrativ teritoriale** pentru proiectele destinate **mobilității urbane și regenerării urbane** pe baza selecției de fișe de proiecte organizate la nivelul regiunilor de dezvoltare de către agențiile pentru dezvoltare regională din regiunile mai puțin dezvoltate conform clasificării din Nomenclatorul comun al unităților teritoriale de statistică (NUTS), pentru proiecte noi sau, după caz, pentru proiectele din listele de rezervă ale Programului Operațional Regional 2014-2020, exclusiv pentru actualizarea documentațiilor tehnico-economice existente sau pentru continuarea acestora în vederea pregătirii pentru implementare a proiectelor;
* **cu** **județele sau parteneriate între acestea și/sau între acestea și autorități publice locale** pentru proiectele destinate **infrastructurii rutiere de interes județean, inclusiv variantele ocolitoare și/sau drumuri de legătură,** pe baza prioritizării proiectelor la nivelul Consiliilor pentru Dezvoltare Regională pentru proiecte noi sau, după caz, pentru proiectele din listele de rezervă ale Programului Operațional Regional 2014-2020, exclusiv pentru actualizarea documentațiilor tehnico-economice existente sau pentru continuarea acestora în vederea implementării proiectelor. Pentru elaborarea documentațiilor tehnico-economice necesare implementării proiectelor de infrastructură rutieră de interes județean **unitățile administrației publice județene pot încheia acorduri de parteneriat cu alte unități ale administrației publice locale/județene sau, după caz, pot constitui asociații de dezvoltare intercomunitară în condițiile legii;**
* **cu unitățile administrativ teritoriale** pentru proiectele de **infrastructură publică de turism, inclusiv obiective de patrimoniu cu potențial turistic** pe baza selecției de fișe de proiecte organizate la nivelul regiunilor de dezvoltare de către agențiile pentru dezvoltare regională din regiunile mai puțin dezvoltate conform clasificării din Nomenclatorul comun al unităților teritoriale de statistică (NUTS), pentru proiecte noi sau, după caz, pentru proiectele din listele de rezervă ale Programului Operațional Regional 2014-2020, exclusiv pentru actualizarea documentațiilor tehnico-economice existente sau pentru continuarea acestora în vederea implementării proiectelor;
* **cu Ministerul Tineretului și Sportului (MTS)/ unitățile administrativ teritoriale** care au în proprietate infrastructurile de tip **centre de agrement / baze turistice (taberele școlare)** sau parteneriate între acestea, în baza prioritizării realizate de acesta la nivelul fiecărei regiuni de dezvoltare, din categoria celor mai puțin dezvoltate conform clasificării din Nomenclatorul comun al unităților teritoriale de statistică (NUTS).

Unitățile administrativ-teritoriale/orașe/municipii/municipii reședință de județ/județe (UAT) sunt definite conform OUG nr. 57/2019 privind codul adminstrativ, cu modificările și completările ulterioare și constituite potrivit Legii nr. 2/1968 privind organizarea administrativă a teritoriului României, republicată.

Astfel, la nivelul fiecărei regiuni se va finanța **minim un proiect/maxim 3 proiecte depuse de ADR**  (excepție ADR BI întrucât aceasta este regiune mai dezvoltată și nu intră la finanțare în cadrul acestui apel) în parteneriat cuentitățiile mai sus menționate, selectate conform criteriilor incluse în prezentul ghid, până la concurența sumei alocate pentru fiecare regiune pentru pregătirea documentațiilor tehnico-economice, menționate la capitolul 1.7 din prezentul ghid.

Modul de funcționare al acestui parteneriat este detaliat în cadrul modelului acordului de parteneriat din Anexa 10 la prezentul Ghid. Acordul de parteneriat trebuie semnat între ADR și partener/parteneri conform celor mai sus menționate până la data depunerii cererii de finanțare la AM POAT și cel mai târziu până la data semnării contractului de finanțare.

Pentru fiecare proiect de investiție care urmează să fie pregătit, se va încheia un acord de parteneriat între ADR și partenerul stabilit dintre entitățile mai sus menționate. În cazul în care un UAT este selectat pentru sprijin pe mai multe domenii, se poate încheia un singur acord de parteneriat între ADR și UAT-ul respectiv pentru toate domeniile.

În cazul în care proiectul de investiție se depune în parteneriat, acordul va fi semnat de ADR cu toți partenerii implicaţi.

O altă opțiune poate fi ca ADR să semneze un acord de parteneriat pentru mai multe proiecte de investiții care urmează să fie pregătite, cu includerea tuturor entităților partenere.

Nu există limitări cu privire la numărul partenerilor, aceștia putând fi schimbați pe parcursul implementării proiectelor cu justificare temeinică și cu condiția ca noile proiecte propuse să respecte criteriile inițiale de selecție, iar partenerul/partenerii respectivi să restituie sumele primite, dacă este cazul.

Parteneriatele vor fi încheiate cu respectarea prevederilor OUG nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare.

Pentru identificarea partenerilor, ADR-urile vor întocmi o metodologie cu criterii minimale de selecție, metodologie care va include și criteriile stipulate la punctul I, subcapitolul 2.2. capitol 2, în baza căreia vor selecta proiectele pentru care se va acorda sprijin financiar în elaborarea documentației tehnico-economice.

## 1.5 Grup țintă

Grupul țintă este format din:

* UAT-urile din cadrul regiunilor mai puțin dezvoltate ale României (Centru, Sud-Est, Sud-Muntenia, Nord-Est, Nord-Vest, Vest, Sud-Vest Oltenia);Ministerul Tineretului și Sporturilor

## 1.6 Indicatori

Indicatorul asociat activităților prevăzute în cadrul acestui apel de proiecte aferent OS 1.1, acțiunii 1.1.1, este:

* indicatorul de realizare: 6S36 „Număr de proiecte pregătite în vederea dezvoltării portofoliilor de proiecte aferente perioadei de programare 2021-2027 (nr.)”.

Detalii privind acest indicator se regăsesc în Ghidul Indicatorilor POAT 2014-2020, publicat la adresa <https://www.fonduri-ue.ro/poat-2014#implementare-program>, în fereastra *Ghidul Solicitantului*.

Astfel, fiecare proiect pentru care se asigura sprijinul financiar pentru elaborarea de documentații tehnico-economice, se cuantifică ca țintă 1, indiferent dacă se elaborează un document sau mai multe documente (ex. și studiu de fezabilitate și proiect tehnic).

## 1.7 Alocarea stabilită pentru apelul de proiecte

Alocarea totală destinată apelului de proiecte este în valoare de ......... lei.

Alocarea bugetară la nivel regional aferentă acestui apel este:

|  |  |  |  |
| --- | --- | --- | --- |
| **Nr. crt** | **Regiunea** | **% regional** | **Valoare**  **(lei)** |
| 1 | NORD-EST |  |  |
| 2 | SUD-EST |  |  |
| 3 | SUD MUNTENIA |  |  |
| 4 | SUD-VEST OLTENIA |  |  |
| 5 | VEST |  |  |
| 6 | NORD-VEST |  |  |
| 7 | CENTRU |  |  |

Fiecare ADR stabilește dacă depune cerere de finanțare pentru toate domeniile sau doar pentru anumite domenii. În cazul în care un ADR nu dorește să depună proiecte pe un domeniu, sumele aferente acestui domeniu vor fi redistribuite către celelalte 4 domenii/specializare inteligentă.

Dacă, în urma finalizării procesului de selecție a cererilor de finanțare, alocarea financiară dedicată unei regiuni nu este accesată în întregime, AM POAT poate realiza realocări către alte regiuni în baza unei analize a nevoilor identificate la nivel regional, cu acordul ADR de la care se realocă sume.

Din cadrul bugetului mai sus menționat alocat pe fiecare regiune se vor susține și costurile necesare ADR pentru managementul și implementarea proiectului.

În cazul în care se depășește valoarea alocării pe regiune, fiecare ADR își poate stabili o listă de rezervă cu fișele de proiect care îndeplinesc condițiile stabilite în OUG nr. 88/2020, acestea putând fi luate în calcul în cazul în care sunt identificate economii în cadrul altor proiecte ale aceleiași regiuni.

## 1.8 Valoarea maximă a proiectului, rata de cofinanțare (pe categorii de regiuni, dacă este cazul)

Valoarea maximă eligibilă a proiectului finanțat din POAT 2014-2020 pentru fiecare regiune nu poate depăși valoarea alocată pe regiune pentru acest apel, menționată la pct. 1.7.

În ceea ce privește bugetul maxim pentru elaborarea documentației tehnico-economice aferente unui proiect de infrastructură, acesta este de maximum 5% din valoarea investiției (valoarea investiței se consideră inclusiv TVA). În elaborarea bugetului proiectului, ADR-urile, trebuie să analizeze costurile propuse de fiecare entitate parteneră eligibilă, documentațiile efective care trebuie elaborate și costurile similare pentru pregătirea de documentații tehnico-economice rambursate din POR 2014-2020, astfel încât să se asigure rezonabilitatea costurilor.

În ceea ce privește costurile ADR-urilor pentru managementul și implementarea proiectelor, acestea trebuie să aibă în vedere **costurile necesare, indispensabile realizării proiectului și să le stabilească în mod rezonabil**. Valoarea pentru managementul și implementarea proiectelor este de maximum 5% din valoarea eligibilă a proiectului.

**Rata de cofinanțare din POAT**

POAT 2014 – 2020 este un program destinat întregului sistem de coordonare, gestionare și control al fondurilor ESI și al potențialilor beneficiari și beneficiarilor acestor fonduri, răspunzând prin natura sa orizontală nevoilor de la nivelul întregului teritoriu al țării. Prin excepție, având în vedere că alocarea Fondul European de Dezvoltare Regională aferentă prezentului apel urmează a fi transferată către POAT din alocarea FEDR destinată regiunilor mai puțin dezvoltate, pentru determinarea contribuției din FEDR, la valoarea eligibilă aferentă regiunii mai puțin dezvoltate se va aplica procentul de 85%.

**Valoarea finanțării nerambursabile**

Valoarea finanțării nerambursabile pentru proiectul depus de fiecare ADR în parteneriat cu UAT-urile este maximum 100% din valoarea eligibilă a proiectului și va fi calculată și completată în aplicația MySMIS2014 de către solicitant.

Astfel, pentru cheltuielile ADR-urilor, valoarea finanțării nerambursabile este maximum 100% din valoarea eligibilă a acestora, pentru cheltuielile partenerilor (UAT-uri/ADI-uri) valoarea finanțării nerambursabile este maxim 98% din valoarea eligibilă a acestora, iar pentru cheltuielile partenerului MTS valoarea finanțării nerambursabile este egală cu finanțarea din Fondul European de Dezvoltare Regională și va fi calculată automat de către aplicația MySMIS2014. UAT-urile/MTS/ADI vor semna o declarație prin care își asumă asigurarea cofinanțării proiectului.

# CAPITOLUL 2. Reguli pentru acordarea finanțării

Cererea de finanțare (inclusiv anexe) este supusă etapei de verificare a proiectului în conformitate cu prevederile anexei 2 Cerere de finanțare - *instrucțiuni de completare* la prezentul ghid.

Pentru obținerea finanțării în cadrul POAT 2014-2020, criteriile de eligibilitate trebuie respectate de solicitant (ADR - lider de parteneriat și UAT-uri/MTS/asociații intercomunitare - parteneri) începând cu data depunerii cererii de finanţare şi pe tot parcursul procesului de verificare și contractare, pe perioada de implementare și de durabilitate a contractului de finanțare, în condițiile stipulate de acesta și de anexele acestuia, inclusiv de Acordul de parteneriat.

Pentru obținerea finanțării în cadrul acestui apel de proiecte, solicitantul (liderul de parteneriat și partenerul/partenerii) și proiectul trebuie să respecte toate criteriile de eligibilitate mai jos menționate, în termenele stabilite în prezentul ghid și anexele la acesta.

Toate criteriile de eligibilitate menționate în prezentul ghid se verifică doar pentru activitățile eligibile prevăzute în proiect, iar realizarea activităților neeligibile se află în răspunderea exclusivă a solicitantului (liderului de parteneriat/parteneri, după caz), acesta/acestia urmând a se asigura de respectarea legislației în vigoare pentru realizarea lor.

Beneficiarii documentațiilor tehnico-economice pentru care se acordă sprijinul financiar în cadrul prezentului apel (partenerii) au obligația de a depune cereri de finanțare pentru proiectele pentru care au fost pregătite documentațiile tehnico-economice in cadrul apelurilor de proiecte din perioada de programare 2021-2027.

Sancțiunea pentru nedepunerea cererilor de finanțare în perioada de programare 2021-2021 este restituirea finanțării acordată de AM POAT, conform clauzelor și condițiilor de returnare a sumelor acordate drept sprijin financiar, așa cum acestea sunt stabilite în contractul de finanțare. În acest sens, ADR în calitate de lider de parteneriat are obligația de a urmări (în perioada de programare 2021-2027) depunerea proiectelor pentru care a fost finanțată documentația tehnico-economică din POAT 2014-2020 și de a notifica AM POAT în cazul în care aceste documentații tehnico-economice nu au fost folosite în scopul pentru care au fost finanțate.

## 2. 1 Eligibilitatea solicitantului/partenerilor

**Lideri de parteneriat**:

* ADR NORD-EST
* ADR SUD-EST
* ADR SUD-MUNTENIA
* ADR SUD VEST OLTENIA
* ADR VEST
* ADR NORD-VEST
* ADR CENTRU

**Parteneri**:

Unităţile administrativ-teritoriale orașe/municipii/județe din regiunile Nord-Est, Sud-Est, Sud-Muntenia, Sud-Vest Oltenia, Vest, Nord-Vest și Centru (definite conform OUG nr. 57/2019 privind Codul administrativ, cu modificările și completările ulterioare), după cum urmează:

* Pentru domeniile mobilitate urbană și regenerare urbană – unitățile administrativ teritoriale (orașe, municipii, județe).
* Pentru domeniul infrastructură rutieră de interes județean, inclusiv variante ocolitoare și/sau drumuri de legătură – județe individual sau parteneriate între acestea și/sau între acestea și autorități publice locale. Pentru elaborarea documentațiilor tehnico-economice necesare implementării proiectelor de infrastructură rutieră de interes județean unitățile administrației publice județene pot încheia acorduri de parteneriat cu alte unități ale administrației publice locale/județene sau, după caz, pot constitui asociații de dezvoltare intercomunitară în condițiile legii.
* Pentru domeniul centre de agrement / baze turistice /tabere școlare - Ministerul Tineretului și Sportului/unitățile administrativ teritoriale care au în proprietate infrastructurile de tip centre de agrement / baze turistice /tabere școlare sau parteneriate între acestea.
* Pentru domeniul infrastructură și servicii publice de turism, inclusiv obiective de patrimoniu cu potențial turistic - unitățile administrativ teritoriale (orașe/ municipii/județe).

Solicitantul de finanţare este reprezentat de parteneriatele dintre ADR-uri, ca lideri de parteneriat şi entitățile mai sus menționate, în calitate de parteneri.

Identificarea partenerilor este în competenţa exclusivă a fiecărui ADR, în calitate de lider al parteneriatului în baza criteriilor prevăzute la pct. 2.2 din prezentul ghid.

Pentru a putea fi eligibili, partenerii nu trebuie să aibă obligații de plată restante la bugetul de stat și la bugetul local.

## 2.2 Eligibilitatea proiectului

Proiectele finanțate din POAT 2014-2020 sunt proiecte de asistență tehnică care trebuie să îndeplinească cumulativ următoarele condiții pentru a fi eligibile:

A. să fie depuse de către unul dintre solicitanții eligibili conform subcapitolului 2.1 din prezentul ghid;

B. să fie incluse în Planul de proiecte aferent anului în care se depun fișele de proiect, aprobate de AM POAT în urma consultării Comitetului de Monitorizare pentru POAT;

C. să se încadreze în acțiunea POAT menționată în cadrul subcapitolului 1.3 din prezentul ghid;

D. să fie implementate în intervalul de timp ianuarie 2014 - decembrie 2023;

E. să nu fi fost/să nu fie finanţate din alte resurse publice nerambursabile;

F. să nu fie încheiate în mod fizic sau implementate integral înainte de depunerea cererii de finanțare la autoritatea de management, indiferent dacă toate plățile aferente au fost sau nu efectuate de către beneficiar (art. 65, alin. (6) din Reg. 1303/2013);

G. activitățile din proiectele propuse spre finanțare demarate anterior depunerii cererii de finanțare să fi fost derulate cu respectarea prevederilor legislației aplicabile (art. 125, alin. 3, lit. (e) din Reg. CE nr. 1303/2013);

H. să fie implementate în conformitate cu politicile UE şi naţionale, în special achiziţii publice, informare și publicitate, dezvoltare durabilă și egalitate de șanse;

I.să se adreseze unui grup ţintă relevant pentru acțiunea respectivă, așa cum este descrisă la subcapitolul 1.5 din prezentul ghid;

J. să includă sprijin financiar în elaborarea documentațiilor tehnico - economice pentru proiecte care urmează să fie depuse pentru finanțare în perioada de programare 2021-2027 și care trebuie să îndeplinească următoarele criterii:

**I. 1. criterii generale obligatorii**

Atentie! Aceste criterii obligatorii sunt eliminatorii și trebuie îndeplinite cumulativ pentru ca proiectele de investiții să fie selectate pentru pregătire.

1. domeniul ***mobilitate urbană:***

a) să facă parte din Planul de Mobilitate Urbană Durabilă elaborat conform legii la nivelul autorităților publice locale/polului de creștere/zonei urbane funcționale;

b) să conțină un coridor de mobilitate integrat, alcătuit din unul sau mai multe propuneri / proiecte din PMUD-urile aprobate, considerat strategic la nivelul autorității publice locale care să sprijine transportul public în comun de călători, circulația bicicliștilor și/sau circulația pietonilor, aprobat prin hotărâre a consiliului local, și poate avea în vedere inclusiv pentru legătura cu localitățile limitrofe;

c) să aibă o valoare estimată totală, fără T.V.A., echivalent în lei, a proiectului, cuprinsă între 7.500.000 euro și 25.000.000[[1]](#footnote-1) euro pentru municipiile reședință de județ și între 5.000.000 euro și 15.000.000 euro[[2]](#footnote-2) pentru celelalte municipii și orașe;

d) O unitate administrativ teritorială poate obține sprijin financiar pentru documentația tehnico-economică aferentă unui singur proiect de mobilitate urbană.

2. domeniul ***regenerare urbană:***

a) să facă parte din Strategia Integrată de Dezvoltare Urbană/stategia de dezvoltare locală/ județeană elaborată conform legii la nivelul autorităților publice locale/județene/polului de creștere/zonei urbane funcționale sau din alte studii de specialitate aprobate de acestea;

b) să integreze intervenții de regenerare urbană care se referă la: locuire, spații culturale, spații comerciale, spații publice în zonele centrale şi/sau în cartierele de locuit, monumente istorice sau zone protejate, situri industriale cu scopul de a susţine dezvoltarea structurilor de afaceri şi/sau pentru reconversia funcţională a terenurilor, spaţii verzi definite conform legii;

c) să aibă o valoare estimată totală, fără T.V.A., echivalent în lei, a proiectului, cuprinsă între 3.000.000 euro și 7.500.000[[3]](#footnote-3) euro pentru municipiile reședință de județ și între 1.000.000 euro și 5.000.000[[4]](#footnote-4) euro pentru celelalte municipii și orașe;

d) O unitate administrativ teritorială poate obține sprijin financiar pentru documentația tehnico-economică aferente unui singur proiect de regenerare urbană.

3. domeniul ***infrastructură rutieră de interes județean, inclusiv variantele ocolitoare și/sau drumuri de legătură***:

a) să asigure conexiunea la coridoarele de transport transeuropene, respectiv legătura directă sau, după caz, indirectă la rețelele de transport TEN-T Centrală sau TEN-T Globală;

b) să facă parte dintr-o strategie elaborată la nivel județean sau, după caz, regional;

c) să aibă impact asupra dezvoltării economice la nivel județean sau regional;

d) să aibă o valoare estimată totală, fără T.V.A., echivalent în lei, a proiectului între 10.000.000 euro și 45.000.000 euro;

(e) Justificarea impactului asupra dezvoltării economice la nivel județean/regional a proiectului de infrastructură rutieră se aprobă prin hotărâre a Consiliului Județean.

(f) Pentru elaborarea documentațiilor tehnico-economice necesare implementării proiectelor de infrastructură rutieră de interes județean unitățile administrației publice județene pot încheia acorduri de parteneriat cu alte unități ale administrației publice locale/județene, sau după caz, pot constitui asociații de dezvoltare intercomunitară în condițiile legii.

(g) Un județ poate obține sprijin financiar în condițiile prezentei ordonanțe de urgență pentru documentația tehnico-economică aferentă unui singur proiect de infrastructură rutieră de interes județean, inclusiv variantele ocolitoare și/sau drumuri de legătură.

(h) Un județ, inclusiv cele prevăzute la alin. (f), care acționează în parteneriat cu alte unități administrativ teritoriale sau care participă într-o asociație de dezvoltare intercomunitară în condițiile legii, poate participa și poate obține sprijin financiar pentru documentația tehnico-economică aferentă unui singur proiect în parteneriat de infrastructură rutieră de interes județean, inclusiv variantele ocolitoare și/sau drumuri de legătură.

4. **domeniul centre de agrement / baze turistice (tabere școlare);**

a) să facă parte dintr-o strategie elaborată la nivel local, județean sau regional/național după caz;

b) să aibă valoarea estimată totală, fără T.V.A., echivalent în lei, a proiectului de minimum 1.000.000 euro și maximum 3.000.000 euro;

c) O regiune de dezvoltare poate obține sprijin financiar pentru elaborarea de documentații pentru cel mult 2 proiecte privind centrele de agrement / baze turistice (tabere școlare).

5. **domeniul infrastructură și servicii publice de turism, inclusiv obiective de patrimoniu cu potenţial turistic**.

a) să facă parte dintr-o analiză, plan, strategie elaborată la nivel local/ județean/regional/național, după caz;

b) să aibă valoarea estimată totală, fără T.V.A., echivalent în lei, a proiectului de minimum 3.000.000 euro și maximum 15.000.000 euro;

c) O regiune de dezvoltare poate obține sprijin financiar pentru elaborarea de documentații pentru cel mult un număr de proiecte de infrastructură publică de turism, inclusiv obiective de patrimoniu cu potențial turistic, egal cu numărul de județe componente ale regiunii.

**I.2. Criterii suplimentare**

Agențiile pentru dezvoltare regională vor stabili, la nivelul fiecărei regiuni, criterii suplimentare nediscriminatorii și transparente împreună cu ponderea acestora și modul în care se punctează. Aceste criterii pot fi aprobate de Consiliul de Dezvoltare Regională și vor fi comunicate potențialilor parteneripe pagina de internet a fiecărei agenții de dezvoltare regională:

* ADR NORD-EST: www.adrnorest.ro;
* ADR SUD-EST: www.adrse.ro;
* ADR SUD-MUNTENIA: www.adrmuntenia.ro;
* ADR SUD VEST OLTENIA: www.adroltenia.ro;
* ADR VEST: www.adrvest.ro;
* ADR NORD-VEST: www.adr-nordvest.ro;
* ADR CENTRU: www.adrcentru.ro.

De asemenea, informatii privind aceste criterii suplimentare se vor comunica și prin intermediul paginilor oficiale ale MFE, www.fonduri-ue.ro și www.mfe.gov.ro.

ADR în calitate de lider de parteneriat va întocmi și transmite la AM POAT fișa de proiect pentru finanțare POAT și ulterior, după aprobarea acesteia și identificarea partenerilor pe baza criteriilor de mai sus, va depune prin sistemul informatic MySMIS2014+ cererea de finanțare în vederea obținerii fondurilor din POAT 2014-2020 pentru elaborarea documentațiilor tehnico-economice aferente fișelor de proiecte de investiții selectate.

De asemenea, corespondența pentru clarificarea oricărui aspect în etapa de evaluare/contractare/implementare se va purta cu reprezentații ADR care vor elabora răspunsurile împreună cu partenerii. Responsabilitățile și drepturile fiecărui partener se regăsesc în acordul de parteneriat. În raporturile dintre părţi, fiecare parte răspunde doar pentru realizarea activităţilor ce îi revin şi nici una dintre părţi nu este în nici un fel răspunzătoare pentru activităţile realizate de cealaltă parte.

În procesul de pregătire, contractare și implementare, solicitantul (liderul de parteneriat și partenerul/partenerii) trebuie să se asigure că documentațiile tehnico-economice sunt elaborate și predate respectand:

1. Etapele de proiectare din HG 907/2016, inclusiv faza Proiect tehnic de execuție cu Autorizație de Construire, conform HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

2. Legislaţia naţională şi europeană aplicabilă în domeniul egalităţii de şanse, de gen, nediscriminare, accesibilitate;

3. Legislaţia naţională şi europeană aplicabilă în domeniul dezvoltării durabile, protecţiei mediului eficienţei energetice și achizițiilor publice.

Solicitantul (liderul de parteneriat și partenerul/partenerii) va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare (dacă este cazul).

## 2.3 Eligibilitatea cheltuielilor

**Baza legală:**

1. Actele normative și regulamentele europene menționate la secțiunea Baza legală din prezentul ghid;
2. Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

**Criterii de eligibilitate:**

Orice cheltuială poate fi considerată drept cheltuială eligibilă pentru co-finanţare (rambursare în limita stabilită) în cadrul POAT 2014-2020, dacă îndeplineşte cumulativ criteriile stabilite de *HG nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020 cu modificările și completările ulterioare* și anume:

1. Este angajată de către beneficiar și plătită între 1 ianuarie 2014 şi 31 decembrie 2023, dar nu mai devreme de data semnării contractului de finanțare din POAT.
2. Este însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1.303/2013.
3. Este în conformitate cu prevederile POAT 2014-2020.
4. Este în conformitate cu contractul de finanțare, încheiat între autoritatea de management și beneficiar, cu respectarea art. 65 alin. (11), art. 70, art. 71 art. 125 alin. (1) şi art. 140 din Regulamentul (UE) nr. 1303/2013.
5. Este rezonabilă şi necesară realizării proiectului.
6. Respectă prevederile legislaţiei Uniunii Europene şi naţionale aplicabile.
7. Este înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.
8. Plafoane/excluderi de cheltuieli corespunzătoare specificului programului stabilite de AM POAT în baza art. 13 lit. h) din HG nr. 399/2015:

**I. Cheltuielile salariale sunt eligibile doar pentru personalul ADR care are rol de coordonare și monitorizare la nivelul regiunii în vederea pregătirii proiectelor în cele 5 domenii prevăzute de prezentul ghid.**

Autoritatea de Management pentru POAT consideră următoarele plafoane rezonabile pentru cheltuielile cu personalul ADR care realizează activități în cadrul proiectului:

|  |  |  |
| --- | --- | --- |
| Nr.  crt. | Categorie de personal | Nivel de  remunerare  (lei) |
| **1** | experți activități profesionale, științifice și tehnice, inclusiv cercetare- dezvoltare (cuprinzând totodată și categoria de manager proiect, specialist proiect, responsabil financiar, consilier juridic, achiziții, resurse umane) | 14.180 |
| **2** | experți IT | 15.095 |
| **3** | personal suport administrativ și auxiliar (de ex., asistent manager,  secretar, șofer, personal curățenie, arhivar) | 6.583 |

Astfel, pentru personalul ADR-urilor se va utiliza maxim grila de salarizare existentă la nivelul fiecărei agenții în parte, dar nu mai mult de plafoanele de mai sus.

Contribuţia asiguratorie pentru muncă reprezintă cheltuială eligibilă, dar nu este inclusă în aceste plafoane maximale de referinţă.

Plafoanele menționate mai sus se aplică atât personalului din echipa de management a proiectului, cât și a celui din echipa de implementare.

În **echipa de management a proiectului** finanțat din POAT, o singură persoană poate ocupa poziţia de manager de proiect. Numărul de persoane care pot fi nominalizate în echipa de management de proiect nu poate depăși echivalentul a 5 persoane, normă întreagă în proiect.

În ceea ce privește structura **echipei de implementare**, aceasta poate fi formată din membri pentru care trebuie definite roluri (spre exemplu: coordonator implementare, expert mobilitate urbană, expert regenerare urbană, expert transport etc. ). Echipa de implementare din cadrul ADR are rolul de a monitoriza și coordona la nivelul regiunii pregătirea de proiecte în cele 5 domenii prevăzute de prezentul ghid și nu poate depăși, de asemenea, echivalentul a 5 persoane, normă întreagă în proiect.

Tariful orar se calculează pentru fiecare nivel de remunerare prin raportarea sumei prevăzute în tabelul de mai sus la numărul de zile lucrătoare din luna respectivă și numărul de opt ore pe zi.

În cazul în care activitatea zilnică în cadrul proiectului este efectuată parţial, decontarea se va determina în baza retribuţiei echivalente pe oră, calculată conform prevederii de mai sus și înmulțită cu numărul de ore lucrate.

Durata timpului de muncă stabilit pentru persoanele angajate trebuie să respecte prevederile Legii nr. 53/2003 - Codul Muncii republicată.

Pentru persoanele angajate sunt eligibile inclusiv cheltuielile cu concediul de odihnă corespunzător timpului efectiv lucrat pentru angajator în implementarea proiectului cu respectarea prevederilor Codului Muncii şi legislaţiei naţionale aplicabile.

Nu sunt eligibile cheltuielile cu concediile medicale.

Cheltuielile menționate mai sus sunt eligibile numai de la data depunerii fișei de proiect la AM POAT.

**II.** În cazul **cheltuielilor cu achiziționarea carburanților** la nivelul ADR pentru mijloacele de transport care nu sunt în proprietate personală nu este eligibil un consum mai mare de 7,5 litri carburant la 100 km parcurși cu excepția situației în care consumul mediu este prevăzut în normativele proprii stabilite potrivit legii.

**III.** **Cheltuielile indirecte** eligibile la nivelul ADR reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. Astfel de cheltuieli includ costuri administrative, pentru care este dificil să se determine cu precizie cuantumul care poate fi atribuit unei activități specifice, spre exemplu costurile aferente personalului administrativ și auxiliar, costurile aferente serviciilor de contabilitate sau de curățenie, cheltuielile pentru servicii de telefonie, alimentare cu apă sau electricitate etc.

Acestea sunt stabilite ca rată forfetară de 15% din costurile eligibile directe cu personalul, care nu fac obiectul subcontractării (prin aplicarea articolului 68 alineatul (1) litera (b) din Regulamentul (UE) nr. 1303/2013).

Cheltuielile directe cu personalul sunt costurile care decurg dintr-un acord între angajator și angajat implicat în proiect, inclusiv contribuțiile angajatului și angajatorului, așa cum sunt încadrate la categoria 25 – cheltuieli salariale și la subcategoria 9.21 – cheltuieli salariale cu echipa de management de proiect.

Dacă, în bugetul proiectului, se utilizează opțiunea de a include cheltuieli indirecte ca rată forfetară de 15% din cheltuieli directe eligibile cu personalul, nu se va utiliza opțiunea de cheltuieli generale de administrație (categoria cod 10.30).

Solicitantul nu trebuie să fundamenteze cheltuielile indirecte în bugetul proiectului, iar pe parcursul implementării proiectului nu se vor solicita documente suport pentru justificarea cheltuielilor indirecte efectuate în cadrul proiectului, ci doar cu privire la costurile directe eligibile cu personalul care nu fac obiectul subcontractării.

Orice reducere a sumei acceptate în urma verificărilor pentru cheltuielile directe cu personalul eligibile la care se aplică rata forfetară va afecta în mod proporțional suma acceptată pentru cheltuielile indirecte.

**IV.** Pentru cererile de finanţare în cadrul cărora sunt prevăzute atât cheltuieli aferente **asigurării CASCO**, cât și cheltuieli aferente **serviciilor de reparație a autoturismelor**, ADR-urile se vor asigura că pentru autoturismele care beneficiază de polița CASCO, reparațiile necesare să se realizeze conform acesteia, și nu în baza unor servicii de reparație contractate în mod distinct. În caz contrar, în astfel de cazuri, plata acestei asigurări nu s-ar mai justifica, neputând fi considerată ca necesară realizării proiectului.

**V. Pentru entitățile partenere în proiect sunt eligibile exclusiv costurile pentu elaborarea documentațiilor tehnico-economice și a celorlalte tipuri de documentații prevăzute în prezentul ghid.**

Implementarea financiară a proiectului se face prin mecanismul rambursării cheltuielilor efectuate în cadrul contractului de finanțare astfel cum prevede OUG nr. 40/2015 privind gestionarea financiară a fondurilor europene pentru perioada de programare 2014–2020, cu modificările şi completările ulterioare, precum şi HG nr. 93/2016 pentru aprobarea Normelor metodologice de aplicare a prevederilor OUG nr. 40/2015.

**Cheltuieli neeligibile:**

* dobânzi debitoare, cu excepția celor referitoare la granturi acordate sub forma unei subvenții pentru dobândă sau a unei subvenții pentru comisioanele de garantare;
* achiziționarea de terenuri neconstruite și de terenuri construite;
* taxa pe valoarea adăugată, cu excepția cazului în care aceasta nu se poate recupera în temeiul legislației naționale privind TVA-ul;
* investițiile care vizează o reducere a emisiilor de gaze cu efect de seră ale activităților enumerate în anexa I la Directiva 2003/87/CE;
* cheltuieli pentru întreprinderile aflate în dificultate, astfel cum sunt definite în normele Uniunii privind ajutoarele de stat;
* investițiile în infrastructura aeroportuară, cu excepția celor legate de protecția mediului sau a celor însoțite de investițiile necesare pentru atenuarea ori reducerea impactului negativ al acestei infrastructuri asupra mediului;
* achiziţia de echipamente şi autovehicule sau mijloace de transport second-hand;
* amenzi, penalităţi, cheltuieli de judecată şi cheltuieli de arbitraj;
* cheltuielile cu auditul achiziționat de beneficiar pentru proiect;
* asigurări facultative, cu excepția CASCO;
* concediile medicale;
* cheltuielile salariale efectuate cu personalul inclus în proiect, pe perioada în care acesta este delegat, detaşat, mutat temporar în alte structuri decât cele prevăzute în contractul de finanțare, aflat în concediu medical sau concediu de maternitate;
* următoarele drepturi de natură salarială:

a) recompensele și premiile de orice fel;

b) valoarea nominală a tichetelor de masă, tichetelor de creșă, voucherelor de vacanță, tichetelor cadou şi tichetelor de creşă;

c) sumele reprezentând premiul anual;

d) drepturile de hrană, compensații lunare pentru chirie, norme de echipare;

e) indemnizații primite la data încetării raporturilor de muncă;

f) sumele primite de salariat cu titlu de despăgubiri reprezentând contravaloarea cheluielilor salariatului și familiei sale necesare în vederea revenirii la locul de muncă, precum și eventualele prejudicii suferite de acesta ca urmare a întreruperii concediului de odihnă.

* orice altă metodă de amortizare cu excepţia metodei de amortizare liniară.
* cheltuielile pentru elaborarea documentatiilor de atribuire.

În ceea ce privește cheltuielile cu sediul, pentru a clarifica eligibilitatea din POAT a diferitelor tipuri de cheltuieli, se precizează faptul că nu sunt eligibile cheltuieli cu construcția de clădiri sau renovare a acestora, însă sunt eligibile cheltuieli cu închirierea acestora sau cu upgrade al infrastructurii de comunicații și tehnologia informației.

**Listă indicativă a încadrării cheltuielilor eligibile pe categorii:**

1. **Pentru ADR-uri**

| Categorie cheltuieli | Subcategorie cheltuieli | Subcategoria de cheltuieli poate include |
| --- | --- | --- |
| 8 - cheltuieli de informare, comunicare și publicitate | 17 - cheltuieli de informare și publicitate pentru proiect, care rezultă din obligațiile beneficiarului |  |
| 9 - cheltuieli aferente managementului de proiect | 21 - cheltuieli salariale cu echipa de management proiect |  |
| 24 - cheltuieli de deplasare pentru personal management de proiect |  |
| 25 - cheltuieli cu achiziția de active fixe corporale (altele decât terenuri, imobile și mijloace de transport), obiecte de inventar, materiale consumabile pentru managementul de proiect | • Cheltuieli cu achiziția de obiecte de inventar si materiale consumabile |
| 10 - cheltuieli generale de administrație (care nu se mai finantează dacă ADR optează pentru aplicarea de costuri indirecte de la categoria 44 - Cheltuieli indirecte conform art. 68) | 30 - cheltuieli generale de administratie | • Plata utilităţilor: energie termică, energie electrică, apă, canalizare, salubritate, gaze naturale;  • Telefon, fax, servicii poştale, curierat rapid şi reţele de comunicaţii;  • Achiziţionarea materialelor şi serviciilor de întreţinere a sediului;  • Serviciile de instalare, întreţinere şi reparaţii echipamente;  • Serviciile de întreţinere şi reparaţii mijloace de transport;  • Achiziţionarea carburanţilor, lubrifianţilor şi consumabilelor pentru mijloacele de transport;  • Arhivare;  • Plata salariilor pentru personalul administrativ;  • Închirierea sediului, instalaţiilor, echipamentelor, mobilierului, efectuate în ansamblu sau separat destinate activităţii zilnice a beneficiarului;  • Servicii de pază/de administrare /salubrizare/igienizare a spațiului alocat proiectului;  • Cheltuielile privind plata primelor de asigurare pentru clădiri, spaţii, instalaţii, mobilier, mijloace de transport şi echipamente, dacă bunurile respective sunt în proprietatea beneficiarului şi nu au fost achiziţionate din fonduri nerambursabile acordate de Uniunea Europeană şi dacă asigurarea acestora contribuie la realizarea obiectivului proiectului;  • Costurile aferente asigurării de răspundere civilă auto (RCA), rovinete, taxe de înmatriculare, taxa de mediu, pentru mijloacele de transport utilizate în scopul proiectului;  • Costurile aferente asigurării CASCO;  • Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu;  • Servicii de administrare a clădirilor:  a) întreținerea curentă;  b) asigurarea securității clădirilor. |
| 21 - cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 64 - cheltuieli cu achiziția de active fixe corporale (altele decât terenuri și imobile), obiecte de inventar, materiale consumabile | • Cheltuieli cu achiziția de obiecte de inventar si materiale consumabile |
| 25 - cheltuieli salariale | 83 - cheltuieli salariale cu personalul implicat in implementarea proiectului (în derularea activităților, altele decât management de proiect) |  |
| 27 - cheltuieli cu deplasarea | 96 - cheltuieli cu deplasarea | • Cheltuieli pentru cazare; • Cheltuieli cu diurna; • Cheltuieli pentru transportul persoanelor |
| 29 - cheltuieli cu servicii | 100 - cheltuieli pentru consultanță și expertiză | • Cheltuielile pentru consultanţă şi expertiză tehnică, financiară, contabilă, fiscală şi juridică (inclusiv pentru elaborarea de rapoarte, strategii, ghiduri, metodologii, planuri, pentru încheierea unor acorduri/ memorandumuri/ protocoale cu organisme internaționale, consiliere profesională etc.); |
| 104 - cheltuieli cu servicii pentru organizarea de evenimente și cursuri de formare | Cheltuielile efectuate pentru organizare de evenimente de genul conferinţe (altele decât cele pentru informare și comunicare), seminarii, mese rotunde, ateliere de lucru, care pot include: • Cheltuieli pentru cazare, masă, transport;  •Cheltuieli pentru taxe şi asigurări ale persoanelor din grupul ţintă și a altor persoane care participă/contribuie la realizarea activităților proiectului; •Cheltuieli pentru închiriere sală, echipamente/dotări; •Cheltuieli pentru onorarii aferente lectorilor/moderatorilor/vorbitorilor cheie în cadrul unui eveniment, precum și persoane care participă/contribuie la realizarea evenimentului; • Cheltuieli pentru editare/tipărire/multiplicare materiale pentru evenimente; •Servicii de catering; • Servicii de sonorizare;  • Servicii de transport de materiale şi echipamente pentru organizarea evenimentului. |
| 105 - cheltuieli cu servicii pentru derularea activităților proiectului | • Cheltuielile cu tipărirea, multiplicarea şi distribuţia de materiale;  • Cheltuielile pentru plata comisioanelor bancare aferente operațiunilor efectuate în scopul proiectului, din contul deschis de către beneficiar la Trezoreria Statului. |
| 44 - Cheltuieli indirecte conform art. 68 | 166 - Cheltuieli indirecte conform art. 68 |  |

1. **Pentru UAT/MTS - partnere**

|  |  |  |
| --- | --- | --- |
| Categorie cheltuieli | Subcategorie cheltuieli | Subcategoria de cheltuieli poate include |
| 14 - cheltuieli pentru proiectare și asistență tehnică  investiției | 42 - studii cf HG 907/studii de teren cf HG 28 | Se cuprind cheltuielile pentru studii arheologice, geotehnice, studii de analiză şi de stabilitatea terenului, geologice, hidrologice, hidrogeologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie, studiu de trafic si studiu de circulaţie, studii istorice sau arhitecturalo-istorice, studii privind posibilitatea utilizării unor sisteme alternative de eficiență ridicată, studii de specialitate necesare în funcţie de specificul investiţiei. |
| 43 - cheltuieli pentru (documentații suport) și obținere avize, acorduri, autorizații | Se includ cheltuielile pentru:   * obţinerea/prelungirea valabilităţii certificatului de urbanism, precum şi toate taxele pentru avizele cerute prin certificatul de urbanism, taxa pentru obţinerea/prelungirea valabilităţii autorizaţiei de construire/desfiinţare, conform prevederilor legale în vigoare; * obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie, iluminat public; * întocmirea documentaţiei, obţinerea numărului cadastral provizoriu şi înregistrarea terenului în cartea funciară; * obţinerea acordului de mediu; * obţinerea avizului de protecţie civilă/PSI; * alte avize, acorduri şi autorizaţii; * plan de afaceri, studiu de oportunitate și studiu de marketing . |
| 44 - proiectare și inginerie | Se includ cheltuielile efectuate pentru: elaborarea documentațiilor tehnice - expertiza tehnică, etc - și documentaţie de avizare a lucrărilor de intervenţii, studiu de fezabilitate, proiect tehnic, detalii de execuţie, verificarea tehnică a proiectului;expertizare tehnică a construcţiilor existente, a structurilor şi/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile legislaţiei în vigoare Certificarea performanţei energetice şi auditul energetic al clădirilor (dacă este cazul). |

# CAPITOLUL 3. Includerea proiectului în Planul de proiecte POAT și completarea cererii de finanţare

## 3.1 Includerea proiectului în Planul de proiecte POAT

*Conform mecanismului de aprobare a proiectelor finanțate din POAT, în planul anual de proiecte POAT vor fi incluse minim 1 fișă /maxim 3 fișe propuse de ADR-urile din regiunile mai puțin dezvoltate în parteneriat cu UAT-urile selectate de ADR/MTS/ADI în cele 5 domenii pe fiecare regiune.*

Pasul 1: Depunerea fișelor de proiect pentru finanțare din POAT

Depunerea fișelor de proiect de către ADR-uri (conform formatului standard din Anexa 1) **se poate efectua imediat după deschiderea apelului de proiecte și până cel târziu la finalul anului 2020.**

Propunerea (fişa) de proiect poate fi depusă:

* prin poştă cu confirmare de primire, la sediul MFE/AM POAT (str. D. I. Mendeleev, nr. 36-38, sector 1, cod poștal 010366, București)

SAU

* prin depunere directă la registratura MFE/AM POAT (str. D. I. Mendeleev, nr. 36-38, sector 1, cod poștal 010366, București)

SAU

prin transmitere electronică la adresa de email: [helpdesk.poat@fonduri-ue.ro](mailto:helpdesk.poat@fonduri-ue.ro) sau cristina.patrascoiu@fonduri-ue.ro.

Pasul 2: Includerea fișelor de proiect în Planul de proiecte 2020

**AM POAT** va analiza fișele de proiect primite de la ADR-uri pe baza următoarelor criterii:

| **I. Aspecte care vor fi urmărite privind propunerile de proiect primite** | **Explicaţii** |
| --- | --- |
| **Solicitantul este eligibil în cadrul prezentului apel** | Se va urmări ca fișa să fie depusă de ADR |
| **Toate câmpurile din propunerea de proiect sunt completate** | Este necesară completarea tuturor câmpurilor cuprinse în formatul propunerii de proiect. |
| **Perioada de implementare a proiectului este cuprinsă între data depunerii cererii de finanțare şi 31.12.2023** | Se va urmări precizarea clară a perioadei de implementare. |
| **Proiectele pentru care se intenționează pregătirea documentațiilor tehnico-economice sunt aferente celor 5 domenii prevăzute în prezentul ghid?** | Se verifică dacă în fișă se menționează domeniile proiectelor pentru care se propune elaborarea documentațiilor tehnico-economice respectiv: mobilitate urbană, regenerare urbană, infrastructura rutieră de interes județean, inclusiv variante ocolitoare și/sau drumuri de legătură, centre de agrement / baze turistice (tabere școlare), precum și infrastructură și servicii publice de turism, inclusiv obiective de patrimoniu cu potențial turistic. |
| **Sunt menționate criteriile generale prevăzute în prezentul ghid pentru selectarea proiectelor a căror documentații trebuie pregătite?** | Se urmărește dacă sunt menționate în fișă toate criteriile din prezentul Ghid care vor fi aplicate în prioritizarea și selectarea proiectelor. |
| **Pentru cazul în care este necesară aplicarea unor criterii stabilite la nivel regional, s-a menționat că acestea pot fi aprobate de Consiliul de Dezvoltare Regională de la nivelul regiunii respective?** | În cazul în care, după aplicarea criteriilor generale, prevăzute în prezentul ghid și a criteriilor suplimentare, suma necesară pentru pregătirea documentațiilor tehnico-economice depășește alocarea pe regiune pe cele 5 domenii, se verifică dacă acestea au fost aprobate de Consiliului de Dezvoltare Regională și aplicate pentru prioritizarea proiectelor. |
| **Complementaritatea cu alte proiecte ale Beneficiarului (ADR)** | Se urmărește a se realiza o verificare preliminară a complementarității rezultatelor propuse cu alte proiecte ale Beneficiarului (ADR) finalizate sau aflate în implementare.  ADR trebuie să se asigure că proiectele UAT/ MTS care vor fi selectate pentru sprijin în elaborarea documentațiilor tehnico - economice nu au mai solicitat asistență financiară din fonduri europene nerambursabile în acest scop și că UAT-urile se vor angaja că nu vor mai solicita în perioada 2021-2027 sprijin pentru elaborarea acelorași tipuri de documente ca cele elaborate prin acest proiect.  Pentru proiectele din lista de rezervă POR, ADR se va asigura că se va acorda sprijin exclusiv pentru actualizarea documentațiilor tehnico-economice existente sau pentru continuarea acestora în vederea pregătirii pentru implementare a proiectelor |
| **Indicatorul de realizare imediată care va fi atins în cadrul proiectului** | Este identificat indicatorul 6S36 corespunzător AP, OS și Acțiunii și este prevăzută o țintă realistă, raportat la numărul de proiecte propuse pentru pregătire și valoarea medie estimată a acestora (se va analiza anexa la fișă privind calculul indicatorului) |
| **Bugetul proiectului este realist având în vedere rezultatele propuse** | Se va verifica dacă bugetul proiectului este mai mic decât valoarea maximă alocată regiunii respective conform prezentului Ghid. |
| **Defalcare anuală a estimării solicitărilor la rambursare** | Se urmărește planificarea anuală a solicitărilor la rambursare însumează valoarea totală eligibilă a proiectului. |

AM POAT face verificarea fișei de proiect primită de la fiecare ADR și dacă este necesar se solicită clarificări.

ATENŢIE!

*Includerea unei propuneri în Planul Anual de proiecte* ***nu*** *garantează obţinerea finanţării. Cererea de finanţare va trece prin etapa de verificare şi evaluare menționată la Capitolul 4.*

*În plus, în cazul în care Cererea de finanțare nu este depusă până la închiderea apelului (31.12.2020), fișa de proiect va trebui redepusă pentru inluderea în Planul de proiecte 2021*

Pasul 3: Aprobarea Planului de proiecte pentru anul 2020, în urma consultării CM POAT

După clarificarea tuturor aspectelor cu ADR-urilor, dacă este cazul, AM POAT procedează la consultarea membrilor CM POAT privind includerea fișei în planul de proiecte 2020 finanțat din POAT. Pentru a nu înregistra întârzieri în implementarea proiectelor, AM POAT va lansa consultarea scrisă a membrilor CM POAT în termen de 3 zile de la finalizarea verificării fișei primite de la fiecare ADR.

După consultarea CM POAT, AM va aproba inluderea fișei în Planul de proiecte pentru anul 2020 și va comunica ADR aprobarea/respingerea fișelor de proiect, în termen de 3 zile lucrătoare de la aprobarea de către AM POAT a includerii în planul de proiecte.

În situația în care, în urma consultării CM POAT, AM POAT decide că este necesară revizuirea unei fișe incluse în Planul de proiecte, AM POAT va cere solicitantului, în termen de 5 zile lucrătoare operarea modificărilor. Fișa revizuită va fi transmisă de solicitant către AM POAT în termen de 5 zile lucrătoare de la comunicarea deciziei AM POAT. AM POAT va proceda la aprobarea/respingerea fișei de proiect în termen de 10 zile lucrătoare de la primirea fișei revizuite și va comunica solicitantului rezultatul în 5 zile lucrătoare de la aprobarea/respingerea fișei.

## 3.2 Completarea cererii de finanțare

Cererea de finanțare va fi completată și depusă integral și exclusiv conform instrucțiunilor din Anexa 2, prin intermediul aplicației MySMIS2014 (<https://www.fonduri-ue.ro/mysmis>).

Anexele la cererea de finanțare vor fi completate, după caz, scanate, salvate în format pdf, semnate digital și încărcate, de asemenea, în MySMIS2014.

Documentele încărcate în aplicația MySMIS2014, ca parte din cererea de finanțare, trebuie să fie lizibile și complete.

În vederea înregistrării în MySMIS2014, este necesar ca reprezentantul legal sau împuternicitul solicitantului să dețină semnătură electronică extinsă conform Legii nr. 455/2011 republicată privind semnătura electronică, cu modificările și completările ulterioare.

Semnătura electronică este eliberată la cerere de către furnizorii de certificate digitale, lista acestora fiind disponibilă pe site-ul Ministerului Transporturilor, Infrastructurii și Comunicațiilor, unde este actualizat periodic Registrul furnizorilor de servicii de certificare pentru semnătură electronică (<http://www.mcsi.ro/Minister/Domenii-de-activitate-ale-MCSI/Tehnologia-Informatiei/Servicii-electronice/Semnatura-electronica> ).

În aplicația MySMIS2014, sunt două categorii de roluri:

1. Persoana care creează și administrează entitatea juridică (solicitant de finanțare) – este singura care poate:
   * semna electronic cererea de finanțare și transmite către AM POAT prin intermediul aplicației,
   * modifica profilul entității juridice,
   * acorda dreptul de înrolare altor persoane,
   * modifica reprezentantul legal sau împuternicitul entității juridice.
2. Persoana care se înrolează la entitatea juridică creată – poate:
   * crea un proiect (adaugă cerere de finanțare) și completa informații în secțiunile acestuia, cu excepția datelor care sunt aduse din profilul entității juridice. Aceste acțiuni nu necesită deținerea unui certificat digital.
   * încărca documente în secțiunile cererii de finanțare semnate electronic în prealabil în nume propriu. Pentru aceasta, are nevoie de certificat digital.

La aceeași entitate juridică se pot înrola mai multe persoane, însă persoana care creează/administrează entitatea juridică nu poate fi decât una singură la același moment dat și poate fi reprezentantul legal sau o persoană împuternicită de către acesta. Reprezentantul legal sau împuternicitul va completa Declarația privind reprezentarea persoanei juridice, document generat de aplicația MySMIS2014 la momentul înregistrării în aplicație (cu titlu informativ - Anexa 11 la prezentul ghid).

Persoana împuternicită trebuie să aibă delegată calitatea de reprezentant legal conform unui act administrativ în vigoare în cazul instituțiilor publice/act de împuternicire valabil în cazul entităților private.

În acest context, recomandăm ca în acest act să se includă și drepturi și obligații privind crearea entității juridice (în cazul în care aceasta nu este deja creată), administrarea profilului acesteia, realizarea acțiunilor prevăzute în declarația generată automat de aplicație (Anexa 5), precum și predarea entității juridice în cazul suspendării/încetării raporturilor de muncă.

După crearea entității juridice, se pot înrola persoane conform Manualului de utilizare MySMIS2014 FrontOffice (<https://www.fonduri-ue.ro/mysmis>). Persoanele înrolate sau persoana care administrează entitatea pot/poate crea și edita proiecte urmărind pașii din manualul menționat.

La adăugarea cererii de finanțare, se definește titlul proiectului și se selectează apelul aferent OS 1.1 – acțiunea 1.1.1. Pentru definirea titlului proiectului recomandăm a nu se utiliza sintagme/elemente care pot suferi modificări pe parcursul perioadei de evaluare/implementare a proiectului deoarece acestea nu se mai pot modifica ulterior.

După crearea/alegerea unui proiect se pot introduce date (completa funcțiile) pe structura definită de Autoritatea de Management la apelul ales pentru acel proiect. Introducerea de date se poate face pe pași, unul după celălalt sau utilizând aleatoriu funcțiile din stânga ecranului.

Sistemul permite atașarea de documente, cu condiția ca, la definirea apelului de către Autoritatea de Management pentru funcția respectivă, să fi fost permisă atașarea de documente.

**După fiecare introducere a informațiilor în pasul respectiv este necesară salvarea acestora.**

**Fiecare partener completează informațiile aferente pe structura cererii de finanțare.**

**Completarea cererii de finanţare trebuie să respecte următoarele condiţii:**

* Redactarea cererii de finanţare se va realiza în limba română.
* Se vor urma indicațiile de completare disponibile în portalul MySMIS2014, pentru fiecare funcție/secțiune din cerere. Funcțiile din cererea de finanțare și indicațiile de completare pe care le veți găsi în aplicația MySMIS2014, sunt cuprinse în Anexa 2 la prezentul ghid pentru orientare și pentru a obține informațiile necesare completării unei cereri de finanțare înainte de accesarea MySMIS2014.
* Cererea de finanţare se va depune prin intermediul aplicației informatice MySMIS2014, semnată electronic de către reprezentantul legal sau de către împuternicit.

Formularul cererii de finanțare este compus dintr-un număr de secțiuni care trebuie completate în aplicația informatică MySMIS2014, conform indicațiilor de completare detaliate și prezentate în Anexa 2 la prezentul Ghid.

Completarea cererii de finanţare în mod clar şi coerent va facilita procesul de evaluare. În acest scop, Solicitantului i se recomandă furnizarea informaţiilor într-o manieră concisă, dar completă, prezentarea datelor relevante pentru înţelegerea proiectului și a acţiunilor concrete propuse în proiect, indicând clar legătura cu obiectivele şi scopul proiectului, cuantificarea pe cât posibil a rezultatelor, beneficiilor şi costurilor proiectului, prezentarea unui calendar realist de implementare și o estimare a costurilor cât mai aproape de realitatea pieței.

În ceea ce privește bugetul proiectului, acesta trebuie să acopere toate costurile eligibile ale proiectului pentru întreaga perioadă de implementare, iar descrierea tuturor articolelor trebuie să fie suficient de detaliată. De asemenea, costurile unitare trebuie să fie specificate pentru fiecare articol bugetar şi să fie estimate în limita celor practicate pe piaţă. Sumele introduse vor fi exprimate în lei şi calculate, **prin rotunjire aritmetică la două zecimale**.

În elaborarea bugetului proiectului, solicitanții trebuie să aibă în vedere **costurile necesare, indispensabile realizării proiectului**.

Bugetul cererii de finanţare se fundamentează pe categoriile de cheltuieli prevăzute la secțiunea 2.3 Eligibilitatea cheltuielilor din prezentul ghid.

Orice cheltuială inclusă în buget trebuie încadrată într-una din aceste categorii.

Autoritatea de Management pentru POAT îşi rezervă dreptul de a întreprinde măsurile necesare pentru a se asigura de rezonabilitatea valorilor cuprinse în bugetele orientative din contractele de finanţare şi de a nu lua în considerare, la evaluarea bugetului, costurile nefundamentate/insuficient fundamentate, în asistenţa financiară nerambursabilă solicitată.

Rezonabilitatea se poate analiza în comparație cu proiectele rambursate din POR 2007-2013/ POR 2014-2020, proiecte cu alte surse de finanțare, oferte, prospectări de piață etc.

În acest context, solicitanţii trebuie să furnizeze, Nota justificativă pentru rezonabilitatea prețurilor, precum și oferte de preţ, contracte similare sau alte documente justificative care să susţină preţurile orientative prevăzute în bugete.

**Bugetul total al proiectului nu poate depăși valoarea maximă alocată pentru acest apel pe fiecare regiune, menționată la pct. 1.7 ”Alocarea stabilită pentru apelul de proiecte”.**

Dacă, în urma finalizării procesului de selecție a cererilor de finanțare, alocarea financiară dedicată unei regiuni nu este accesată în întregime, AM POAT poate realiza realocări către alte regiuni în baza unei analize a nevoilor identificate la nivel regional, cu acordul ADR de la care se realocă sume.

Modelul standard al cererii de finanţare care va fi completat în aplicația MySMIS2014 este disponibil pe pagina de internet: <https://www.fonduri-ue.ro/poat-2014#implementare-program>, secțiunea *Ghidul solicitantului*.

În completarea formularului cererii de finanţare, pentru a vă asigura de respectarea criteriilor de admisibilitate, eligibilitate și evaluare tehnico-financiară, recomandăm consultarea inclusiv a Anexei 7 - Grila de verificare administrativă și a eligibilității și de evaluare tehnico-financiară.

La cererea de finanțare completată, se încarcă în MySMIS2014, în format pdf, semnate electronic următoarele documente:

* actul care demonstrează calitatea de reprezentant legal al solicitantului (lider și parteneri) în copie/actul de împuternicire autentificat, în cazul în care cererea de finanţare nu este semnată de reprezentantul legal al solicitantului, ci de o persoană împuternicită în acest sens;
* documentele statutare ale liderului de parteneriat, respectiv Actul constitutiv, în copie, împreună cu toate modificările, unde este cazul, Statutul, în copie şi, dacă este cazul, Certificatul de înscriere în registrul asociaţiilor şi fundaţiilor, în copie;
* declarație solicitant (lider și parteneri) privind conflictul de interese (Anexa 3);
* declaraţie de angajament și eligibilitate solicitant (lider și parteneri) (Anexa 5);
* listă persoane împuternicite pentru a certifica conformitatea cu originalul (lider și parteneri) numai în cazul în care documentele justificative atașate sunt semnate de către o persoană înrolată la entitatea juridică (Anexa 9);
* documente suport pentru justificarea bugetului proiectului (oferte de preţ, contracte anterioare, etc.) pentru a verifica rezonabilitatea valorilor cuprinse în bugetele orientative prevăzute în cererea de finanţare;
* dacă se solicită cheltuieli cu TVA, declarație solicitant (lider și parteneri) privind eligibilitatea TVA aferente cheltuielilor ce vor fi efectuate în cadrul operaţiunii propuse spre finanţare din FEDR, FSE şi FC 2014-2020 (Anexa 4);
* declarație de consimțământ solicitant (lider și parteneri) privind prelucrarea datelor cu caracter personal (Anexa 6);
* certificatele de atestare fiscală, referitoare la obligațiile de plată la bugetul local și la bugetul de stat ale partenerilor (acestea trebuie să fie în termenul de valabilitate);
* dispoziţii/decizii de numire în echipa de management/implementare a proiectului și ștat de plată pentru membrii echipei de proiect nominalizați din cadrul personalului existent al solicitantului și sau al partenerului/partenerilor (în situația proiectelor depuse în parteneriat) în situația în care se includ astfel de cheltuieli în proiect și exclusiv pentru situația în care în aceste echipe se nominalizează din personalul deja angajat la momentul depunerii proiectului. În cazul în care pozițiile pentru anumiți membri din echipa de proiect nu sunt ocupate la data depunerii cererii de finanțare, se va atașa un extras/stat de plată aferent unei poziții similare.
* acordul de parteneriat conform modelului din Anexa 10.

Pentru a putea fi încărcate și transmise prin MySMIS2014, cererea de finanțare și toate documentele menționate mai sus trebuie semnate electronic astfel:

1. Dacă persoana care administrează entitatea este reprezentantul legal sau o persoană căreia i s-a delegat această calitate în nume propriu:
   * cererea de finanțare se semnează electronic de către aceasta și se transmite prin aplicație.
   * documentele originale în format hârtie precum facturi, contracte etc. se scanează, se semnează electronic de către acesta și se încarcă în aplicație. Aceste documente pot fi semnate de o persoană înrolată cu condiția ca aceasta să dețină certificat, să fi urmat pașii pentru identificare electronică în aplicație și să fie inclusă în *Lista persoanelor înrolate care pot semna electronic documente justificative atașate la cererea de finanțare* completată și semnată conform Anexei 9.
   * declarațiile și alte documente care se completează pe modelul din anexele la prezentul ghid sau care trebuie semnate de către reprezentantul legal/persoana căreia i s-a delegat această calitate, pot fi semnate electronic de către acesta/aceasta, fără a mai fi tipărite, semnate pe suport hârtie și ulterior scanate și semnate electronic.
2. Dacă persoana care administrează entitatea este persoana căreia i s-a delegat calitatea de reprezentant legal în numele și pentru acesta:
   * cererea de finanțare se semnează electronic de către aceasta și se transmite prin aplicație.
   * documentele originale în format hârtie precum facturi, contracte etc. se scanează, se semnează electronic de către aceasta și se încarcă în aplicație. Aceste documente pot fi semnate de o persoană înrolată cu condiția ca aceasta să dețină certificat, să fi urmat pașii pentru identificare electronică în aplicație și să fie inclusă în *Lista persoanelor înrolate care pot semna electronic documente justificative atașate la cererea de finanțare* completată și semnată conform Anexei 9.
   * declarațiile (cu excepția declarației privind conflictul de interese) și alte documente pentru care se utilizează modelul din anexele la prezentul ghid sau care trebuie semnate de către reprezentantul legal, se completează cu numele reprezentantului legal și se semnează electronic de persoana căreia i s-a delegat această calitate.
   * declarația privind conflictul de interese se completează în nume propriu și se semnează electronic de către persoana căreia i s-a delegat calitatea de reprezentant legal. Nu se atașează și declarație semnată în nume propriu de reprezentantul legal care a delegat această calitate.

**Documentele mai sus menționate (cererea de finanțare și anexele) vor fi transmise** prin aplicația informatică MySMIS2014, accesând link-ul publicat pe site-urile <https://www.fonduri-ue.ro/mysmis> și <http://mfe.gov.ro/programe/autoritati-de-management/am-poat/>.

În cazul în care MySMIS 2014 nu este disponibil, se vor urma indicațiile ce vor fi publicate pe site-urile <https://www.fonduri-ue.ro/poat-2014> și <http://mfe.gov.ro/programe/autoritati-de-management/am-poat/>.

**Foarte important!**

* Cererea de finanţare depusă prin MySMIS2014 primeşte automat un cod unic de identificare alocat de aplicația MySMIS2014 la momentul înregistrării cererii de către solicitant denumit ”cod proiect”. Aplicația MySMIS2014 înregistrează data și ora trimiterii cererii de finanţare.
* Aplicația MySMIS2014 respinge automat încercarea de depunere a cererii de finanțare după termenul stabilit în prezentul ghid.
* Cererile de finanţare şi documentele însoţitoare ale cererii de finanţare transmise prin alte mijloace (de ex.: suport hârtie, fax, e-mail) vor fi respinse, cu excepția cazurilor în care sunt solicitate în mod expres de AM POAT.

În cazul în care, după parcurgerea prezentului document, solicitantul are întrebări legate de pregătirea și completarea fișei (propunerii) de proiect și/sau a cererii de finanțare, pot fi transmise la adresa de e-mail [helpdesk.poat@fonduri-ue.ro](mailto:helpdesk.poat@fonduri-ue.ro) sau pot fi adresate la numărul de tel. 0372.838.854.

După parcurgerea și completarea tuturor pașilor descriși mai sus, numai reprezentantul legal/împuternicitul solicitantului, va putea genera din sistem cererea de finanțare pentru structura pe care o reprezintă. În acest sens, reprezentantul legal/împuternicitul va selecta butonul “Blocare editare proiect”. În cazul în care se doresc a fi făcute și alte modificări ulterior blocării la editare a cererii de finanțare, se apasă butonul “Deblocare editare”.

Pentru transmiterea cererii de finanțare, se urmează paşii descrişi la finalul Instrucţiunii *Completare cerere de finanţare (link: http://www.fonduri-ue.ro/mysmis#manuale)*, cu precizarea că, odată realizat, acest pas este ireversibil și poate fi efectuat numai de către persoana înregistrată ca reprezentant legal în aplicația MySMIS2014, în secțiunea (funcția) *Solicitant*.

**Cererea de finanțare transmisă prin MySMIS2014 va purta semnătura electronică a acestei persoane care poate fi reprezentantul legal desemnat sau o persoană împuternicită să reprezinte legal beneficiarul conform actului anexat la cerere.**

# CAPITOLUL 4. Procesul de evaluare și selecție

## 4.1 Descriere generală

Procesul de evaluare a proiectului se va derula într-o singură etapă ce va cuprinde atât verificarea conformităţii administrative și a eligibilităţii, cât și evaluarea tehnică şi financiară a proiectului.

Verificarea conformităţii administrative va urmări, în principal, completarea corespunzătoare, din punct de vedere formal, a secțiunilor Cererii de finanţare, iar eligibilitatea va urmări încadrarea activităților proiectului în acțiunile eligibile ale POAT, încadrarea solicitantului în lista solicitanților eligibili în cadrul POAT, precum și capacitatea administrativă, financiară și operațională a beneficiarului de a îndeplini condițiile în vederea accesării fondurilor. Un proiect poate fi considerat eligibil dacă solicitantul și activităţile propuse sunt eligibile conform prevederilor prezentului ghid.

Proiectele vor fi evaluate din punct de vedere tehnic şi financiar, pe baza următoarelor criterii de evaluare:

* Relevanţa, inclusiv coerenţa activităţilor cu obiectivele POAT și încadrarea în planul anual de proiecte;
* Fezabilitatea;
* Eficacitatea;
* Sustenabilitatea proiectului.

Criteriile de verificare a conformității administrative și a eligibilității, precum și criteriile de evaluare tehnică şi financiară sunt detaliate în Anexa 7 - Grila de evaluare a conformității administrative, a eligibilității și tehnico-financiară la prezentul Ghid.

Evaluarea este realizată prin completarea grilei mai sus menţionate, în termen de 20 zile lucrătoare de la data primirii cererii de finanțare.

AM POAT poate cere solicitantului, prin intermediul unei solicitări de clarificări, documente/informaţii suplimentare privind cererea de finanţare, atunci când constată că acestea lipsesc sau nu sunt suficient de clare. De asemenea, AM POAT solicită modificarea bugetului proiectului, în sensul reducerii cheltuielilor eligibile atunci când se constată că unele cheltuieli nu îndeplinesc condițiile cumulative prevăzute în HG nr. 399/2015 privind cheltuielile de eligibilitate a cheltuielilor efectuate în cadrul operațiunilor finanțate prin FEDR, FSE și FC 2014-2020 cu modificările și completările ulterioare, spre exemplu dacă:

* sunt incluse cheltuieli neeligibile conform *secțiunii 2.3* *Eligibilitatea cheltuielilor* din prezentul Ghid sau resursele umane sunt încadrate eronat în categoriile de personal în cadrul acestei secțiuni;
* solicitantul nu transmite documentele justificative necesare susținerii sumelor prevăzute în bugetul proiectului;
* sunt incluse marje supraestimate de creștere a prețurilor.

Pot fi formulate mai multe seturi de clarificări. Solicitantul va avea posibilitatea de a procura documentaţia necesară pentru completarea proiectului, de a transmite informațiile către AM POAT și de a completa câmpurile deschise/secțiunile deblocate din cererea de finanțare (dacă este cazul), în condițiile și în termenul limită precizate în solicitarea de clarificări, dar nu mai mult de 10 zile lucrătoare. În cazul în care solicitantul nu răspunde cererii de clarificări transmise de AM POAT în termenul indicat, va primi o nouă solicitare pe suport hârtie în care i se va indica un nou termen de răspuns. AM POAT va reveni de maxim două ori cu solicitarea de clarificări, indicându-i beneficiarului un nou termen de răspuns. În situația în care după primirea scrisorii inițiale de clarificări transmisă prin MySMIS2014 și a celor două reveniri transmise pe suport hârtie solicitantul nu transmite niciun răspuns (nici răspuns la clarificări prin aplicație și nici răspuns prin care să argumenteze solicitarea de prelungire a ultimului termen dat de AM POAT), cererea de finanțare va fi respinsă.

În cazul în care solicitantul are nevoie de o perioadă mai lungă pentru a răspunde la solicitarea de clarificări, este necesar să transmită, la AM POAT, pe suport hârtie, în termenul prevăzut pentru a răspunde la clarificări, o solicitare justificată de prelungire menționând și numărul de zile suplimentar pe care îl consideră necesar. În cazul solicitării de clarificări, verificarea conformității administrative și a eligibilității și evaluarea tehnică şi financiară se suspendă, urmând ca un alt termen de 20 zile lucrătoare să curgă din momentul primirii răspunsului prin aplicația electronică MySMIS2014.

Urmare completării grilei de verificare a conformității administrative și a eligibilității și de evaluare tehnico-financiară pot exista 2 situaţii:

1. În cazul în care cererea de finanţare a obţinut răspunsuri pozitive la toate întrebările menţionate în grilă, AM POAT va notifica solicitantul, în termen de 2 zile lucrătoare de la semnarea grilei de verificare a conformităţii administrative și a eligibilității și de evaluare tehnico-financiară, cu privire la rezultatul pozitiv al evaluării cererii de finanțare. **Această notificare reprezintă aprobarea proiectului propus spre finanțare.**
2. Dacă proiectul nu îndeplineşte toate criteriile menţionate în această grilă de verificare și evaluare, respectiv dacă obține cel puțin un răspuns negativ la una dintre întrebările aplicabile cererii de finanțare, solicitantul va primi o solicitare de clarificări. Dacă în termen de 3 luni calendaristice, la solicitări repetate din partea AM POAT, solicitantul nu răspunde la cererea de clarificare, AM POAT va putea respinge cererea de finanțare. În această situație, solicitantul va fi notificat, în termen de 2 zile lucrătoare de la semnarea grilei de verificare a conformităţii administrative și a eligibilității și de evaluare tehnico-financiară, asupra rezultatului negativ al evaluării, respectiv justificarea aferentă. Solicitantul poate formula o contestație conform subcapitolului 4.3 de mai jos.

Cererile de finanțare pentru care au fost depuse contestații după etapa de verificare și evaluare, iar aceste contestații au fost admise, intră în etapa de contractare.

**În vederea asigurării pistei de audit și pentru verificarea documentelor în etapa de implementare a proiectului, solicitanții trebuie să păstreze exemplarul original al anexelor atașate la cererea de finanțare, precum și documentele încărcate în sistem.**

Întreaga corespondenţă referitoare la cererea de finanţare va fi realizată prin intermediul aplicației MySMIS2014, cu excepția solicitărilor de prelungire a termenelor de răspuns la clarificări și a revenirilor AM POAT la solicitările de clarificări la care solicitantul nu a răspuns în termenul indicat. În cazul indisponibilității MySMIS2014, se vor urma indicațiile ce vor fi publicate pe site-ul <https://www.fonduri-ue.ro/poat-2014> și <http://mfe.gov.ro/programe/autoritati-de-management/am-poat/>.

Evaluarea proiectului va permite aprecierea contribuției acestuia la îndeplinirea obiectivelor POAT. Se va urmări ca propunerea de proiect să fie clară, coerentă, realistă și fezabilă cu privire la operațiunile propuse, termenele de realizare, eficiența investițiilor. Se va evalua coerența între problemele identificate, obiectivele proiectului, activitățile propuse și rezultatele estimate. Toate activitățile propuse în proiect trebuie să fie clar descrise și cuantificate. Se va evalua dacă resursele folosite pentru implementarea proiectului sunt suficiente, planificarea activităților este realistă și bugetul proiectului transparent și coerent.

## 4.2 Renunțarea la cererea de finanțare

## Retragerea cererii de finanțare se va face numai de către reprezentantul legal al Solicitantului sau de către persoana împuternicită prin mandat/împuternicire specială. Retragerea solicitării de finanțare se va realiza prin sistemul MySMIS, în orice etapă a procesului de evaluare și contractare.

**Schema procesului de evaluare**

Evaluarea și aprobarea unei cereri de finanțare se realizează în termen de 24 zile lucrătoare (fără solicitare de informaţii suplimentare şi fără contestaţii).

**Zilele exprimate în acest grafic sunt considerate a fi zile lucrătoare.**

**Autoritatea de Management**

**Solicitant**

1.1. Primirea, înregistrarea cererii de finanţare

şi constituirea dosarului proiectului – 2 zile lucrătoare

Completează şi transmite cererea de finanţare către AM

1.2 Verificarea conformităţii administrative, a eligibilității și tehnico-financiare

– 20 zile lucrătoare

1.3. Notificare solicitant respingere– 2 zile lucrătoare

1.4. Solicitare

documente /informaţii suplimentare –10 zile lucrătoare

1.5. Se reia procesul de la pasul 1.2

2.1.- 2.3 Înregistrarea contestaţiei, numirea comisiei pentru soluţionare şi soluţionarea contestaţiei – 30 zile calendaristice

Comunicarea deciziei 1 zi lucrătoare

3.7. Notificare rezultat pozitiv evaluare – 2 zile lucrătoare

2.4. În situația în care decizia este de admitere a contestației, se reia procesul de la pasul 1.2

Iniţierea procesului de contractare

## 4.3 Depunerea și soluționarea contestațiilor

Solicitantul are drept de contestaţie împotriva notificării de respingere, inclusiv în etapa de contractare. Contestaţia trebuie transmisă în termen de 30 zile calendaristice de la data primirii scrisorii de informare privind rezultatul evaluării Cererii de finanțare.

Solicitantul poate contesta administrativ rezultatul verificării și evaluării cererii lui de finanţare o singură dată.

**Contestaţia** trebuie să cuprindă elemente referitoare la:

* Datele de identitate ale contestatorului;
* Obiectul contestaţiei;
* Motivarea în fapt şi în drept a cererii;
* Mijloacele de probǎ, în mǎsura în care este posibil;
* Semnǎtura reprezentantului legal al contestatorului sau a persoanei imputernicite de acesta.

Contestația se transmite de către Solicitant prin următoarele modalităţi:

1. prin aplicația MySMIS2014;
2. prin poştă, în plic sigilat, în mod recomandat (costurile vor fi suportate de solicitant);
3. prin curier privat (costurile vor fi suportate de solicitant);
4. va fi înmânată direct la registratura AM POAT din: Str. I.D. Mendeleev nr. 36-38, sector 1, cod poștal 010366, Bucureşti. În acest caz, va primi un număr de înregistrare și o confirmare de primire semnată şi datată care îi va fi înmânată celui care predă plicul.

În cazul transmiterii prin modalitățile b, c și d, solicitantul trebuie să încarce în aplicația MySMIS 2014 contestația depusă în termen de 5 zile lucrătoare de la transmiterea/depunerea acesteia în format hârtie.

De asemenea, plicul (în cazul în care se trimite în plic) trebuie să aibă înscrise cel puțin următoarele informaţii:

1. **POAT 2014 – 2020**
2. **Titlul proiectului**
3. **Denumirea instituţiei solicitante şi datele de contact**

Contestaţia se soluţionează de o comisie alcătuită la nivelul AM POAT.

Decizia Comisiei de soluționare a contestațiilor poate diferi de decizia Comisiei de evaluare și nu mai poate fi contestată la Autoritatea de management pentru POAT. Decizia Comisiei de soluționare a contestațiilor poate face obiectul căilor de atac potrivit legii contenciosului administrativ.

Comisia este formată din 3 membri (care nu au fost implicaţi în procesul de evaluare a cererilor de finanţare şi/sau nu sunt beneficiari ai proiectului care face obiectul contestatiei) şi un secretar. Preşedintele fiecărei comisii se desemnează, dintre membrii acesteia, prin actul de constituire al comisiei și are drept de vot egal cu ceilalți 2 membri.

Membrii comisiei de soluţionare a contestaţiilor vor analiza contestaţia depusă de beneficiar, probele aduse în susţinerea acesteia, în măsura în care beneficiarul a adus aceste probe.

**Comisia va admite contestaţia în situaţia în care** sunt admise motivele contestaţiei şi proiectul corespunde criteriilor conformității administrative si de eligibilitate, precum și din punct de vedere tehnico – financiar.

**Contestaţia va fi respinsă în următoarele situaţii:**

1. Contestația este transmisă după termenul de depunere mai sus menționat;
2. Nu sunt admise motivele contestaţiei şi proiectul nu corespunde criteriilor de conformitate administrativă și de eligibilitate;
3. Nu sunt admise motivele contestaţiei şi proiectul nu corespunde din punct de vedere tehnico – financiar;
4. Dacă în urma analizării contestaţiei se constată că aceasta nu priveşte motivele respingerii proiectului.

În acest caz, adresa de informare privind decizia va fi motivată și comunicată solicitantului în termen de 1 zi lucrătoare de la data semnării, evaluarea proiectului rămânând nemodificată.

Deciziile comisiei de soluționare a contestaţiilor se iau prin vot, cu votul a două treimi din membrii acesteia. Fiecare dintre membrii comisiei are dreptul la un singur vot. Membrii comisiei de soluţionare a contestaţiilor nu se pot abţine de la vot. Membrul comisiei de soluţionare a contestaţiilor a cărui opinie este contrară va semna decizia întocmită, cu dreptul de a-şi exprima separat opinia.

În soluționarea contestației se pot solicita clarificări contestatarului care va răspunde în termenul de 5 zile lucrătoare.

Comisia de soluționare a contestațiilor întocmește un raport unic de contestație, în care detaliază lucrările desfășurate în vederea soluționării contestației.

**În termen de maximum 30 zile calendaristice de la înregistrarea contestației, aceasta va fi soluţionată de către comisie.**

Decizia comisiei se va comunica solicitantului printr-o notificare, în termen de 1 zi lucrătoare de la data semnării deciziei. **Decizia comisiei este definitivă în sistemul căilor administrative de atac.** În consecinţă, în cazul admiterii contestaţiei, se va relua etapa de verificare și evaluare a cererii de finanțare al cărei rezultat a fost contestat.

# CAPITOLUL 5. Contractarea proiectelor

Dacă propunerea de proiect îndeplineşte toate cerinţele impuse de procesul de evaluare, Solicitantul trebuie să completeze graficul pentru depunerea cererilor de prefinanțare/plată/rambursare a cheltuielilor prin intermediul aplicației MySMIS2014 și, urmare primirii acestuia, AM POAT va întocmi documentele necesare în vederea contractării proiectului. Dacă este cazul, AM POAT va solicita și informații/documente pentru completarea contractului de finanțare prin intermediul aplicației MySMIS2014.

Pentru fiecare proiect finanţat se va semna un contract de finanţare între solicitant şi AM POAT în care vor fi stipulate drepturile, obligaţiile şi responsabilităţile fiecărei părți.

În elaborarea contractului de finanțare, AM POAT va utiliza formatul standard prevăzut în Anexa 8 la prezentul ghid.

Acordul de parteneriat trebuie semnat de lider și de toți partenerii până la depunerea cererii de finanţare. Solicitantul poate transmite către AM POAT propuneri justificate de modificare a contractului de finanțare, caz în care termenul pentru semnarea acestuia se suspendă, urmând a fi reluat după agrearea unei forme finale şi primirea acesteia de la AM POAT.

Totodată, vă informăm că, pentru evaluarea riscului în procesul de gestiune a programelor operaționale, autoritățile de management din România utilizează ARACHNE, instrument informatic integrat elaborat de Comisia Europeană în strânsă cooperare cu unele state membre.

AM POAT utilizează ARACHNE în efectuarea controalelor administrative și de gestiune în domeniul fondurilor structurale, pentru verificări de management și monitorizarea proiectelor în vederea identificării elementelor de risc privind proiectele, contractele, contractanții și beneficiarii, cu scopul de a preveni și de a combate fraudele.

Astfel, conform reglementărilor naționale și europene în materie de protecție a datelor, vă aducem la cunoștință faptul că datele beneficiarilor/potențialilor beneficiari, precum și a partenerilor implicați în proiecte, disponibile în bazele de date externe (date financiare, acționari, filiale, reprezentanți oficiali, liste de sancțiuni, liste de măsuri coercitive și liste de presă negativă) vor fi prelucrate în vederea identificării indicatorilor de risc. Rezultatele calcului riscului sunt date interne folosite în scopul controalelor de gestiune și prin urmare, acestea fac obiectul condițiilor de protecție a datelor și nu vor fi publicate.

# Mai multe detalii despre acest sistem pot fi consultate la următorul link: <http://www.fonduri-ue.ro/presa/anunturi-finantari/2441-arachne-instrument-de-evaluare-a-riscului-in-procesul-de-gestiune-a-programelor-operationale>.

# CAPITOLUL 6. Anexe

1. Fișă propunere de proiect pentru finanțare din POAT
2. Cerere de finanțare – instrucțiuni de completare
3. Declarație privind conflictul de interese
4. Declarație privind eligibilitatea TVA aferente cheltuielilor ce vor fi efectuate în cadrul operațiunii propuse spre finanţare din FEDR, FSE și FC 2014-2020
5. Declarație de angajament și eligibilitate
6. Consimțământ privind prelucrarea datelor cu caracter personal
7. Grilă de verificare a conformității administrative și eligibilităţii și de evaluare tehnico-financiară
8. Model contract de finanțare
9. Listă persoane împuternicite pentru a certifica conformitatea cu originalul
10. Acord de parteneriat
11. Declaraţie privind reprezentarea persoanei juridice (anexă generată automat de MySMIS2014, inclusă pentru informare)
12. Anexa 12 – Graficul cererilor de rambursare;
13. Model fisă de investiție – mobilitate urbană;
14. Model fisă de investiție – regenerare urbană;
15. Model fisă de investiție – infrastructură rutieră de interes județean, inclusiv variante ocolitoare și/sau drumuri de legătură;
16. Model fisă de investiție – centre de agrement / baze turistice /tabere școlare;
17. Model fisă de investiție – infrastructură și servicii publice de turism, inclusiv obiective de patrimoniu cu potențial turistic.

1. Pragurile valorice menționate se referă la proiectele de investiții care vor fi depuse pe PO 2021-2027 și care urmează a fi pregătite cu finanțare din POAT, nu la proiectlu POAT. [↑](#footnote-ref-1)
2. Pragurile valorice menționate se referă la proiectele de investiții care vor fi depuse pe PO 2021-2027 și care urmează a fi pregătite cu finanțare din POAT, nu la proiectul POAT. [↑](#footnote-ref-2)
3. Pragurile valorice menționate se referă la proiectele de investiții care vor fi depuse pe PO 2021-2027 și care urmează a fi pregătite cu finanțare din POAT, nu la proiectul POAT. [↑](#footnote-ref-3)
4. Pragurile valorice menționate se referă la proiectele de investiții care vor fi depuse pe PO 2021-2027 și care urmează a fi pregătite cu finanțare din POAT, nu la proiectul POAT. [↑](#footnote-ref-4)